Babelscape/SREDFM huggingface dataset:
Σεπτίμιος Σευήρος

εναλλ.=Χρυσή προτομή του Σεπτιμίου Σεβήρου|μικρογραφία|368x368εσ|Χρυσή προτομή του Σεπτιμίου Σευήρου όπως βρέθηκε στην περιοχή του Διδυμότειχου (Αρχαιολογικό Μουσείο Κομοτηνής)
Ο Λεύκιος Σεπτίμιος Σευήρος Αύγουστος ("Lucius Septimius Seuerus Augustus", 11 Απριλίου 146 - 4 Φεβρουαρίου 211), γνωστός και ως Σευήρος, ήταν Ρωμαίος αυτοκράτορας από το 193 έως το 211. Ο Σευήρος γεννήθηκε στη Λέπτις Μάγκνα στη ρωμαϊκή επαρχία της Αφρικής. Ως νέος άνδρας προωθήθηκε μέσω του cursus honorum -του συνηθισμένου τρόπου διαδοχής στα αξιώματα- υπό τη βασιλεία του Μάρκου Αυρηλίου και του Κόμμοδου. Ο Σευήρος κατέλαβε την εξουσία μετά το θάνατο του αυτοκράτορα Πέρτιναξ το 193 κατά τη διάρκεια του Έτους των Πέντε Αυτοκρατόρων.

Μετά την καθαίρεση και τη δολοφονία του αυτοκράτορα Διδίου Ιουλιανού, ο Σευήρος πολέμησε εναντίον των αντίπαλων διεκδικητών. Το 194, ο Σευήρος πραγματοποίησε μία σύντομη εκστρατεία πέραν των ανατολικών συνόρων, προσαρτώντας το βασίλειο της Οσροηνής ως νέα επαρχία.

Μετά την εδραίωση της κυριαρχίας του στις δυτικές επαρχίες, ο Σευήρος διεξήγαγε έναν άλλο σύντομο και πιο επιτυχημένο πόλεμο στα ανατολικά εναντίον της δυναστείας των Αρσακιδών της Παρθίας, καταλαμβάνοντας την πρωτεύουσά τους Κτησιφών και επεκτείνοντας τα ανατολικά σύνορα μέχρι τον Τίγρη. 

Ήταν και ιδρυτής της δυναστείας των Σευήρων (193-238). Ο Σευήρος ανήκε στην τάξη των ιππέων και υπηρέτησε σε διάφορα ανώτερα αξιώματα της αυτοκρατορίας. Μεταξύ άλλων, έγινε συγκλητικός επί Μάρκου Αυρηλίου, το 173 μ.Χ, και ύπατος επί Κομμόδου, το 190 μ.Χ. Μετά τη δολοφονία του διαδόχου του Κομμόδου από τους πραιτοριανούς τον Μάρτιο του 193 μ.Χ., και την ανακήρυξη από την πραιτοριανή φρουρά ως αυτοκράτορα ύστερα από πλειστηριασμό του συγκλητικού Μάρκου Διδίου Ιουλιανού, ο Σευήρος ανακηρύχτηκε αυτοκράτορας από τα στρατεύματά του και στο όνομα της εκδίκησης για τη δολοφονία του Περτίνακος βάδισε εναντίον της Ρώμης.
Μεγάλη Ελληνική Εγκυκλοπαίδεια

Η Μεγάλη Ελληνική Εγκυκλοπαίδεια είναι γενική εγκυκλοπαίδεια που εκδόθηκε αρχικά μεταξύ του 1926 και 1934.

Η εγκυκλοπαίδεια ιδρύθηκε το 1926 από τον Παύλο Δρανδάκη (1896–1945) κατά το πρότυπο της "Εγκυκλοπαίδειας Μπριτάνικα". Βοηθήθηκε από πολλούς γνωστούς και έμπειρους συνεργάτες και το αποτέλεσμα κρίθηκε εξαιρετικό. Γενικός Γραμματέας σύνταξης ήταν ο Ηρακλής Αποστολίδης και οι συγγραφείς περίπου 700. Η εκδοτική «Πυρσός» ανέλαβε την έκδοση της εγκυκλοπαίδειας και την 1η Μαρτίου 1926 κυκλοφόρησε το πρώτο τεύχος. Αποτελείται από 23.000 σελίδες σε 24 τόμους, με περίπου 280.000 λήμματα και 37.000 εικόνες, σχέδια και χάρτες. Εκδόθηκε περίπου την ίδια εποχή με το Εγκυκλοπαιδικό Λεξικό Ελευθερουδάκη, το οποίο είχε να ανταγωνιστεί για το ίδιο αναγνωστικό κοινό. Για την οικονομική διευκόλυνση των αναγνωστών και οι δύο εγκυκλοπαίδειες κυκλοφορούσαν σε τεύχη και πωλούνταν και με δόσεις. 

Ο Παύλος Δρανδάκης κράτησε ορισμένα δικαιώματα της εγκυκλοπαίδειας τα οποία αργότερα διεκδίκησε σε δίκη. Αφού κέρδισε την δίκη, οι απόγονοί του εξέδωσαν μία δεύτερη έκδοση της εγκυκλοπαίδειας το 1956 υπό τον λογότυπο "Φοίνιξ". 

Η εγκυκλοπαίδεια αποτελείται από 24 τόμους ένας εκ των οποίων ο 10ος είναι ειδικά αφιερωμένος στην Ελλάδα. Η εγκυκλοπαίδεια είναι γνωστή για την χρήση της καθαρεύουσας. Αργότερα εκδόθηκαν και τέσσερις επιπλέον τόμοι, για την επικαιροποίηση της, υπό τον γενικό τίτλο "Συμπλήρωμα τόμος Χ" (Χ = από Α΄ ως Δ΄), ανεβάζοντας έτσι τον συνολικό αριθμό των τόμων στους 28.
Like a Virgin

Το Like A Virgin (Σαν Παρθένα) είναι το δεύτερο στούντιο άλμπουμ απ' την Αμερικανίδα τραγουδίστρια - τραγουδοποιό Μαντόνα, το οποίο κυκλοφόρησε απ' την Warner Bros και τη Sire στις 12 Νοεμβρίου 1984. Επανακυκλοφόρησε σε διάφορες περιοχές εκτός της Βόρειας Αμερικής το 1985, και συμπεριλάμβανε ένα bonus κομμάτι, το "Into the Groove". Το άλμπουμ παράχθηκε με τον Nile Rodgers, και ηχογραφήθηκε στο Power Station Studio στη Νέα Υόρκη, σε γρήγορους ρυθμούς. Το εξώφυλλο και οι εικόνες για το άλμπουμ ελήφθησαν από τον Steven Meisel. Η Μαντόνα ήθελε ο τίτλος του άλμπουμ και το εξώφυλλο να έχουν μια προκλητική σύνδεση μεταξύ του θρησκευτικού ονόματος της, όπως ο Ρωμαιοκαθολικός τίτλος για τη μητέρα του Ιησού και τη χριστιανική έννοια της παρθενικής γεννήσεως.

Το Like a Virgin δεν είχε μεγάλη διαφορά απ' το πρώτο της άλμπουμ μουσικά, αλλά η Μαντόνα αισθάνθηκε ότι το υλικό ήταν ισχυρότερο. Αποτελείται από dance-pop μουσική, και στα τραγούδια του ενσωματώνεται επίσης και New Wave. Μετά από την κυκλοφορία του, το Like a Virgin έλαβε μικτές κριτικές, αλλά ήταν μια τεράστια εμπορική επιτυχία, ενώ ήταν το πρώτο άλμπουμ της που έφτασε στο νούμερο ένα στα Billboard 200. Στην Αμερική έχει γίνει πλατινένιο με πωλήσεις 10 εκατομμυρίων αντίτυπων, ενώ παγκοσμίως έχει πουλήσει πάνω από 21 εκατομμύρια.

Με το άλμπουμ κατάφερε να επιτύχει ένα πολιτιστικό τεχνούργημα στην δεκαετία του '80. Η Μαντόνα απέδειξε ότι δεν ήταν ένα one-hit θαύμα και ήταν σε θέση να προσφέρει τον εαυτό της μια μόνιμη βάση στον κόσμο της μουσικής. Τα τραγούδια της έγιναν ένα αλεξικέραυνο και για τους συντηρητικούς κριτές της, αλλά και για τον νεαρό γυναικείο πληθυσμό που την μιμούνταν, ιδιαίτερα τα "Material Girl" και "Like a Virgin". Σύμφωνα με τον συγγραφέα J. Randy Taraborrelli: "Κάθε σημαντικός καλλιτέχνης έχει τουλάχιστον ένα άλμπουμ στην δικιά του καριέρα το οποίο είναι κριτικά και εμπορικά επιτυχία, και γίνεται η μαγική στιγμή του καλλιτέχνη. Για την Μαντόνα, το Like a Virgin ήταν ακριβώς μια τέτοια καθοριστική στιγμή".
The Best of Motörhead

The Best of Motörhead είναι ο τίτλος της διπλής συλλογής τραγουδιών του βρετανικού χέβι μέταλ συγκροτήματος Motörhead, η οποία κυκλοφόρησε στις 26 Αυγούστου 2000 μέσω της δισκογραφικής εταιρείας "Sanctuary Records".
Η συλλογή περιλαμβάνει τραγούδια από όλη την καριέρα και όλα τα στούντιο άλμπουμ του συγκροτήματος με εξαίρεση τα ""March or Die" και "Bastards". Επίσης, συμπεριλαμβάνεται η εκτέλεση του κομματιού "Motörhead"" από τους Hawkwind με τους οποίους έπαιζε ο Lemmy πριν δημιουργήσει τους Motörhead, όπως και η εκτέλεση του "Bomber" από τις Girlschool.
Η συλλογή συνοδευόταν από ένα εκτενές βιογραφικό του συγκροτήματος και κυκλοφόρησε σε deluxe συσκευασία.
Σαντζάκι του Πεκ

thumb|right|300px|Το σαντζάκι του Πεκ τον 19ο αιώνα
Το Σαντζάκι του Πεκ ("τουρκικά : İpek sancak") ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη του Πεκ, στο σημερινό Κοσυφοπέδιο, που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκι του ανήκει σήμερα στο Κοσσυφοπέδιο και τη Σερβία.
Γεράσιμος Πρίφτης

Ο Γεράσιμος Πρίφτης (1910 - 27 Δεκεμβρίου 1985) ήταν Έλληνας δημοσιογράφος και πολιτικός από την Κέρκυρα. Διετέλεσε βουλευτής με την ΕΔΑ
Σαντζάκι του Αλατζά Χισάρ

Το Σαντζάκι του Αλατζά Χισάρ ("σερβικά : Крушевачки санџак, τουρκικά : Alacahisar Sancağı") ήταν διοικητική διαίρεση της Οθωμανικής αυτοκρατορίας στα εδάφη της σημερινής Σερβίας από το 1455 έως το 1830. Διοικητικό κέντρο ήταν η πόλη Αλατσά Χισάρ , το σημερινό Κρούσεβατς, η Τουρκική ονομασία Αλατζά Χισάρ σημαίνει "πολύχρωμη πόλη".
Νίκος Σιδηρόπουλος

Ο Νίκος Σιδηρόπουλος (γεν. Πειραιάς, 12 Φεβρουαρίου 1961) είναι Έλληνας ποντιακής καταγωγής παλαίμαχος ποδοσφαιριστής, πρώην διεθνής με την Εθνική ομάδα των Νέων και αρχηγός της Μικτής ομάδας επιλέκτων παικτών του Πειραιά, εκδότης, πρόεδρος της Ένωσης Συνδέσμων παλαιμάχων ποδοσφαιριστών του Πειραιά και παράγοντας του πειραϊκού ποδοσφαίρου, σαν μέλος του Δ.Σ. της Ε.Π.Σ. Πειραιώς.

Ο Νίκος Σιδηρόπουλος αγωνίζονταν στη μεσαία γραμμή. Ξεκίνησε το ποδόσφαιρο από την ερασιτεχνική ομάδα του Αετού Κορυδαλλού, το 1976. Το 1978 κλήθηκε για προπονήσεις στην Εθνική Ομάδα των Νέων στο ΟΑΚΑ από το Στ. Πετρίτση και τον Αλ. Σοφιανίδη, μαζί με τους Στ. Μανωλά, Λυσ. Γεωργαμλή, Χαρ. Σοφιανό κ.α. Το 1980 εισήχθη στην Οδοντιατρική Σχολή και παράλληλα με τις σπουδές του, συνέχισε να αγωνίζεται. Το καλοκαίρι του 1984 υπέγραψε στον Αργοναύτη, στον οποίο διετέλεσε και αρχηγός, την εποχή που η ομάδα συμμετείχε στο Εθνικό Ερασιτεχνικό Πρωτάθλημα (1985-1987). Παράλληλα ήταν επί σειρά ετών αρχηγός της Μικτής Επιλέκτων του Πειραιά, με προπονητές τον Δημ. Λάρδα και τον Παντελή Χοτζόγλου και συμμετείχε σε πολλούς αγώνες, στην Ελλάδα και στο εξωτερικό (Αλβανία).
Μετά τη θητεία του στον Αργοναύτη, έπαιξε στις ομάδες Δραπετσώνα και Ατρόμητος Πειραιώς (και με τις δυο στη Δ΄Εθνική), Δίας Κορυδαλλού, Ερμής Κορυδαλλού, Κερατσίνι (ΕΠΣΠ), ενώ τερμάτισε την ενεργή του συμμετοχή παίζοντας ποδόσφαιρο "Σάλας" 5χ5 σε ηλικία 38 ετών, το 1999.

Μετά το πέρας της αγωνιστικής του σταδιοδρομίας ασχολήθηκε με τα διοικητικά των παλαιμάχων ποδοσφαιριστών του Πειραιά, στους οποίους είναι πρόεδρος τα τελευταία χρόνια. Επίσης, διατέλεσε μέλος του Δ.Σ. της ΕΠΣ Πειραιώς σαν επικεφαλής της μειοψηφίας, και μέλος του Δ.Σ. του "Σταδίου Ειρήνης και Φιλίας". Η συνεισφορά του δε, μέσω της Ένωσης Συνδέσμων παλαιμάχων ποδοσφαιριστών στην οποία ηγείται, για τη βελτίωση των συνθηκών υγείας και ασφάλισης των ποδοσφαιριστών του Πειραιά (δημιουργία τράπεζας αίματος και ιατρείου για προληπτικό έλεγχο των αθλητών), αναγνωρίζεται ως ιδιαιτέρως σημαντική εδώ και πολλά χρόνια. Προσφάτως μάλιστα, μέσω φορέα ιδιωτικής εκπαίδευσης (Ι.Ε.Κ.), η Ένωση εξασφάλισε τη χορήγηση υποτροφίας σε τέσσερις ερασιτέχνες ποδοσφαιριστές πειραϊκών ομάδων, για να συνεχίσουν τις σπουδές τους .

Ως αναγνώριση των ανωτέρω, ο Νίκος Σιδηρόπουλος επιλέχθηκε να είναι ο υπεύθυνος διευθυντής του υγειονομικού τομέα στο ελληνικό τμήμα της UNESCO

Είναι παντρεμένος κι έχει τρεις κόρες, κατοικεί στους Θρακομακεδόνες ενώ εργάζεται σαν οδοντίατρος και εκδότης της τοπικής εφημερίδας των Θρακομακεδόνων. Η μεγαλύτερη κόρη του Αναστασία εργάζεται ως μοντέλο και το 2010, ανακηρύχθηκε ως miss young world.
Εγιαλέτι της Βούδας

thumb|right|250px|Εγιαλέτι της Βούδας το 1683
thumb|right|250px|Ο Πασάς της Βούδας αναλαμβάνει καθήκοντα
Το εγιαλέτι της Βούδας (οθωμανικά: ایالت بودین) ήταν διοικητική διαίρεση της Οθωμανικής Αυτοκρατορίας στην Κεντρική Ευρώπη και τα Βαλκάνια . Ιδρύθηκε στα εδάφη που Οθωμανική Αυτοκρατορία κατέκτησε από το μεσαιωνικό Βασίλειο της Ουγγαρίας και το Δεσποτάτο της Σερβίας και μετά την κατάληψη της Βούδας το 1541. Πρωτεύουσα της επαρχίας ήταν η Βούδα.

Καταλάμβανε τμήματα της σημερινής Ουγγαρίας, Σερβίας, Τσεχίας και Κροατίας.
Άυν Ραντ

Η Άυν Ραντ (αγγλικά: Ayn Rand· ρώσικα: " Али́са Зино́вьевна Розенба́ум", Αλίσα Ζινόβιεβνα Ροζενμπάουμ· 2 Φεβρουαρίου 1905/20 Ιανουαρίου με το παλιό ημερολόγιο - 6 Μαρτίου 1982) ήταν Ρωσίδα μυθιστοριογράφος, φιλόσοφος, θεατρική και κινηματογραφική σεναριογράφος. Είναι γνωστή για τα δύο best-seller μυθιστορήματα, "Κοντά στον Ουρανό" ("The Fountainhead") και "Ο Άτλας Επαναστάτησε" ("Atlas Shrugged"), καθώς και για την ανάπτυξη ενός φιλοσοφικού συστήματος που ονόμασε αντικειμενισμό. Γεννήθηκε και σπούδασε στη Ρωσία και μετανάστευσε στις Η.Π.Α. το 1926. Το 1935-1936 ένα θεατρικό της έργο ανέβηκε στο Broadway. Μετά την αρχική αποτυχία δύο μυθιστορημάτων της στην Αμερική, έγινε διάσημη το 1943 με το μυθιστόρημα "Κοντά στον Ουρανό".

Το 1957 εκδόθηκε το πιο γνωστό της έργο, το μυθιστόρημα "Ο Άτλας Επαναστάτησε". Στη συνέχεια, σταμάτησε να γράφει λογοτεχνικά βιβλία για να προωθήσει τη φιλοσοφία της, εκδίδοντας, μέχρι τον θάνατό της το 1982, δικά της περιοδικά και αρκετές συλλογές δοκιμίων. Υπερασπιζόταν τη λογική ως μέσο απόκτησης γνώσης και απέρριπτε την πίστη και τη θρησκεία. Υποστήριζε τον λογικό και ηθικό εγωισμό και απέρριπτε τον ηθικό αλτρουισμό. Στην πολιτική, καταδίκαζε την έναρξη βίας ως ανήθικη και ήταν αντίθετη στον κολεκτιβισμό, τον κρατισμό και τον αναρχισμό, υποστηρίζοντας τη μιναρχία (ελάχιστο κράτος) και τον καπιταλισμό της ελεύθερης αγοράς, που πίστευε ότι ήταν το μοναδικό κοινωνικό σύστημα που προστατεύει τα ατομικά δικαιώματα. Στην τέχνη, η Ραντ προωθούσε τον ρομαντικό ρεαλισμό. Ήταν ιδιαίτερα κριτική απέναντι στους περισσότερους φιλοσόφους και τις φιλοσοφικές παραδόσεις, με εξαίρεση τους Αριστοτελιστές και τους κλασικούς φιλελεύθερους.

Τα μυθιστορήματα της Ραντ έλαβαν ανάμικτες κριτικές και η ακαδημαϊκή κοινότητα γενικά αγνόησε ή απέρριψε τη φιλοσοφία της. Το κίνημα του Αντικειμενισμού προσπαθεί να προωθήσει τις ιδέες της στον ακαδημαϊκό και δημόσιο χώρο. Έχει σημαντική επιρροή στους ελευθεριακούς (libertarians) και τους Αμερικάνους συντηρητικούς.
Big Time Rush

Το Big Time Rush (BTR) είναι νεανική τηλεοπτική σειρά που δημιουργήθηκε για τον αμερικανικό τηλεοπτικό σταθμό Nickelodeon.

Η αρχική της προβολή στις ΗΠΑ έγινε από τις 27 Νοεμβρίου του 2009 έως τις 25 Ιουλίου του 2013. Δημιουργός της σειράς είναι οι Σκοτ Φέλλους και Τζόνι Τεστ. Η σειρά παρουσιάζει τις περιπέτειες τεσσάρων παιχτών του χόκεϊ πάγου από τη Μινεσότα των ΗΠΑ, του Κένταλ, του Τζέιμς, του Κάρλος και του Λόγκαν, όταν επιλέγονται για το σχηματισμό ενός μουσικού συγκροτήματος (boyband) και μετακομίζουν στο Χόλιγουντ. Οι τέσσερις νεαροί πρωταγωνιστές που απαρτίζουν και το ομώνυμο μουσικό συγκρότημα είναι ο Κένταλ Σμιντ, ο Τζέιμς Μάσλοου, ο Λόγκαν Χέντερσον και ο Κάρλος Πένα Βέγκα ο νεότερος. Παράλληλα με το συμβόλαιο για την τηλεοπτική σειρά τα μέλη του συγκροτήματος υπέγραψαν και συμβόλαιο για δίσκο με την δισκογραφική εταιρεία Nick Records και στη συνέχεια υπέγραψαν με την Columbia Records.

Τα τέσσερα μέλη του συγκροτήματος γεννήθηκαν το 1990, και στο ξεκίνημα της τηλεοπτικής τους σειράς, ήταν 19 ή 21 ετών. Το συγκρότημα ξεκίνησε την πορεία του το 2009, και σταμάτησε το 2014. Οι συνολικές πωλήσεις αρίθμησαν παραπάνω από 30 εκατομμύρια παγκοσμίως και υπήρξαν ένα από τα πιο επιτυχημένα συγκροτήματα του κόσμου.

Το συγκρότημα διαλύθηκε, αλλά τα μέλη του συνεχίζουν να κάνουν σόλο καριέρες. Ο Κάρλος Πένα έγινε πατέρας πριν από περίπου έναν χρόνο, και το παιδί του πήρε το όνομα Όσεαν. Έχει κανάλι στο YouTube,όπου μαζί με τη γυναίκα και τα παιδιά του κάνουν οικογενειακά βλογκς. Ο Τζέιμς Μάσλοου και ο Λόγκαν Χέντερσον κάνουν σόλο καριέρες ως τραγουδιστές, ενώ ο Κένταλ Σμιντ έχει απομακρυνθεί από τα φώτα της δημοσιότητας από τότε που το συγκρότημα διαλύθηκε.

Παρόλα αυτά, ο Κάρλος, ο Κένταλ και ο Τζέιμς έχουν αναφέρει σε συνεντεύξεις τους πως πιθανό είναι στο μέλλον να γίνει επανένωση του συγκροτήματος. Στο επίσημο κανάλι του συγκροτήματος στο YouTube έχουν ανέβει πρόσφατα βίντεο του συγκροτήματος, δείχνοντας παλιές τους συναυλίες. Κάποιοι αναφέρουν πως η δημοσίευση αυτού του υλικού πραγματοποιήθηκε από έναν χάκερ (που είναι η λιγότερο πιθανή περίπτωση), μια άλλη περίπτωση αναφέρει πως τα βίντεο δημοσιεύτηκαν από την εταιρεία, λόγω της 10χρονης επετείου του συγκροτήματος, και η τελευταία περίπτωση λέει πως τα βίντεο είναι μια ειδοποίηση για την μεγάλη επανένωση ενός από των διασημότερων αγορίστικων συγκροτημάτων του κόσμου, γεγονός που δίνει ελπίδα σε χιλιάδες θαυμαστές τους για μια μελλοντική επανένωση.
Rust in Peace Live

Το Rust in Peace Live είναι ζωντανά ηχογραφημένο άλμπουμ του αμερικάνικου χέβι μέταλ συγκροτήματος Megadeth, το οποίο κυκλοφόρησε σε μορφή CD και DVD, τον Σεπτέμβριο του 2010 μέσω της δισκογραφικής εταιρείας "Shout! Factory".
Η ηχογράφηση και βιντεοσκόπηση του άλμπουμ έγινε στο "Hollywood Palladium" του Λος Άντζελες στις 31 Μαρτίου 2010, τελευταία ημερομηνία της περιοδείας για τον εορτασμό της εικοστής επετείου από την κυκλοφορία του δίσκου "Rust In Peace", ο οποίος είχε εκδοθεί αρχικά το 1990. Τις εμφανίσεις των Megadeth άνοιγαν οι Testament και οι Exodus.
Η κυκλοφορία αποτελείται από κομμάτια του συγκεκριμένου άλμπουμ αλλά και έξι τραγούδια προερχόμενα από άλμπουμ της περιόδου 1986 - 1997.
Αυτή ήταν η πρώτη κυκλοφορία του συγκροτήματος με τον μπασίστα Ντέιβ Έλεφσον στη σύνθεση τους, από το 2002.
Cross Purposes Live

Cross Purposes Live είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Απρίλιο του 1995 μέσω της δισκογραφικής εταιρείας "I.R.S. Records".

Το άλμπουμ ηχογραφήθηκε στις 13 Απριλίου 1994, στην εμφάνιση του συγκροτήματος στο "Hammersmith Apollo" του Λονδίνου κατά τη διάρκεια της περιοδείας για την προώθηση του δίσκου "Cross Purposes". Είναι η μοναδική ζωντανή ηχογράφηση των Black Sabbath με τον Τόνι Μάρτιν στα φωνητικά και κυκλοφόρησε και σε μορφή βίντεο κασέτας.

Τον Δεκέμβριο του 2010 εκδόθηκε σε μορφή DVD μόνο στην Ιαπωνία, από την "Eagle Rock Entertainment".
Νόρμπερτ Βίνερ

Ο Νόρμπερτ Βίνερ ("Norbert Wiener", 26 Νοεμβρίου 1894 – 18 Μαρτίου 1964) ήταν Αμερικανός μαθηματικός. Ερεύνησε τις στοχαστικές διαδικασίες και το έργο του αφορούσε στην επιστήμη ηλεκτρολόγου μηχανικού, τις ηλεκτρονικές επικοινωνίες και τα συστήματα ελέγχου. Είναι όμως κυρίως γνωστός ως ο θεμελιωτής του κλάδου της "κυβερνητικής" ή «επιστήμης των συστημάτων», με πολλές επιδράσεις στη μηχανική, την πληροφορική, τη βιολογία, τη φιλοσοφία και την οργάνωση της κοινωνίας.
ΟΥΕΦΑ Σούπερ Καπ 2012

Το ΟΥΕΦΑ Σούπερ Καπ 2012 ήταν το 37ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2011-12, Τσέλσι και η νικήτρια του Γιουρόπα Λιγκ 2011-12, Ατλέτικο Μαδρίτης .

Η Ατλέτικο Μαδρίτης νίκησε την Τσέλσι με 4-1 .
Ρωμύλος Αυγουστύλος

Ο Ρωμύλος Αυγουστύλος ("Flavius Romulus Augustus", 461 – μετά το 511) ήταν αυτοκράτορας (εικάζεται ως σφετεριστής) της Δυτικής Ρωμαϊκής Αυτοκρατορίας από τις 31 Οκτωβρίου του 475 έως τις 4 Σεπτεμβρίου του 476. Η εκθρόνισή του από τον Οδόακρο παραδοσιακά σηματοδοτεί το τέλος της Δυτικής Ρωμαϊκής Αυτοκρατορίας, την πτώση της αρχαίας Ρώμης και την έναρξη του Μεσαίωνα στη Δυτική Ευρώπη.

Είναι κυρίως γνωστός με το ψευδώνυμό του «Ρωμύλος Αυγουστύλος», αν και βασίλευσε επίσημα ως «Ρωμύλος Αύγουστος». Η λατινική κατάληξη "-ulus" είναι υποκοριστική: έτσι, το «Αυγουστύλος» σημαίνει ουσιαστικά «Μικρός Αύγουστος».

Τα ιστορικά αρχεία περιέχουν λίγες λεπτομέρειες για τη ζωή του Ρωμύλου. Ανακηρύχθηκε αυτοκράτορας από τον πατέρα του Φλάβιο Ορέστη, αρχηγό των στρατιωτών του ρωμαϊκού στρατού, αφού ανάγκασε τον αυτοκράτορα Ιούλιο Νέπωτα να εγκαταλείψει την Ιταλία. Ο Ρωμύλος, λίγο μεγαλύτερος από παιδί, ενήργησε ως φαινομενικός αρχηγός της κυβέρνησης του πατέρα του και βασίλεψε μόνο για δέκα μήνες. Η νομιμότητά του και η εξουσία του αμφισβητήθηκαν πέρα από την Ιταλία και ο Ρωμύλος σύντομα καθαιρέθηκε από τον Οδόακρο, ο οποίος νίκησε και εκτέλεσε τον Φλάβιο Ορέστη. Ο Οδόακρος έστειλε τον Ρωμύλο να ζήσει στο Καστέλουμ Λουκουλάνουμ στην Καμπανία (Ιταλία), γεγονός μετά από το οποίο ο Ρωμύλος εξαφανίζεται από τα ιστορικά αρχεία.
Εξελικτική γλωσσολογία

Εξελικτική γλωσσολογία είναι ο όρος που χρησιμοποιείται για την επιστημονική μελέτη της προέλευσης και ανάπτυξης της γλώσσας καθώς επίσης και της πολιτισμικής εξέλιξης των γλωσσών. Η κύρια πρόκληση σε αυτήν την έρευνα η έλλειψη εμπειρικών δεδομένων: στην πραγματικότητα η ομιλούμενη γλώσσα δεν αφήνει κανένα στοιχείο. Αυτό οδήγησε στην εγκατάλειψη του αντικειμένου για πάνω από έναν αιώνα. Από τη δεκαετία του 1980 και έπειτα, η εξελικτική γλωσσολογία έχει επανέλθει στο προσκήνιο χάρη στις προόδους που έχουν γίνει σε άλλα σχετικά επιστημονικά πεδία όπως στην ψυχογλωσσολογία, στη νευρογλωσσολογία, στην εξελικτική ανθρωπολογία, στην εξελικτική ψυχολογία και στην γνωσιακή επιστήμη.
Ίνκουμπους

thumb|250px|Ο Ίνκουμπους σε πίνακα του 1870
Ο Ίνκουμπους (λατ. "incubus", πληθυντικός "incubi"), συνήθως γνωστός μαζί με την θηλυκή του έκφανση, "σούκουμπους", είναι αρσενικός δαίμονας που επισκέπτεται τις γυναίκες ενόσω κοιμούνται και προχωρεί σε σεξουαλική επαφή μαζί τους.

Σύμφωνα με το σύγγραμμα "Malleus Maleficarum" του 1486, ο ίνκουμπους χρησιμοποιεί το σπέρμα των ανδρών που απομύζησαν οι σούκουμπους από τους άνδρες που σαγήνευσαν, για να αφήσει εγκύους τις γυναίκες που αποπλανεί αυτός. Έτσι εξηγούνταν οι γεννήσεις παιδιών - δαιμόνων, καθώς υπήρχε η αντίληψη ότι οι δαίμονες δεν μπορούσαν να αναπαραχθούν. Ο μάγος Μέρλιν, κατά το θρύλο, ήταν παιδί ενός ίνκουμπους και μιας πριγκήπισσας.
Σαντζάκι του Ζβόρνικ

Το Σαντζάκι του Ζβόρνικ (, ) ήταν σαντζάκι της Οθωμανικής Αυτοκρατορίας, του οποίου πρωτεύουσα ήταν το Ζβόρνικ (σήμερα ευρισκόμενο εντός της Βοσνίας και Ερζεγοβίνης). Ήταν διαιρεμένα σε τέσσερις διαφορετικούς καζάδες: του Ζέπτσε, του Μάγκλαϊ, της Τούζλα και του Κλάντανι. Το σαντζάκι ιδρύθηκε μεταξύ του 1478 και του 1483. Μετά την διάλυσή του, το 1878, κατόπιν της ήττας των Οθωμανών από την Αυστροουγγρική Αυτοκρατορία, το Ζβόρνικ κατέστη τμήμα του Ζβόρνικ Κόταρ.
Τζιν Σίσκελ

Ο Τζιν Σίσκελ ("Eugene Kal "Gene" Siskel", 26 Ιανουαρίου 1946 - 20 Φεβρουαρίου 1999) ήταν Αμερικανός κριτικός κινηματογράφου και δημοσιογράφος για τη Chicago Tribune. Μαζί με τον συνάδελφό του Ρότζερ Ίμπερτ, ήταν παρουσιαστές της δημοφιλούς εκπομπής κριτικής ταινιών "Siskel & Ebert At the Movies" από το 1986 έως το 1999.
Αλβέρτος Ναμίας

Ο Αλβέρτος Ναμίας ή Αλμπέρτο Ναχμία (γένν. 1905, Θεσσαλονίκη — ;), ήταν Έλληνας διεθνής ποδοσφαιριστής της προπολεμικής περιόδου, εβραϊκής καταγωγής, ο οποίος αγωνιζόταν στη θέση του έξω δεξιά για τον Ηρακλή Θεσσαλονίκης.
Σαντζάκι του Σιρμίου

thumb|right|250px|Το Σαντζάκι του Σιρμίου τον 17ο αιώνα
thumb|right|250px|Το Ζεμούν το 1608
Το Σαντζάκι του Σιρμίου ("τουρκικά : Sirem sancağı"), ή Σαντζάκι του Σίρεμ όπως ήταν γνωστή η Σίρμια (περιφέρεια του Σιρμίου) τότε, ήταν διοικητική διαίρεση της Οθωμανικής Αυτοκρατορίας. Ανήκε διοικητικά στο Βιλαέτι της Βούδα και είχε πρωτεύουσα την πόλη "Ντιμιτρόφσκα", σημερινή Σρέμσκα Μιτρόβιτσα.
Βιλαέτι του Πρίζρεν

Το Βιλαέτι του Πρίζρεν ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Πρίζρεν όπου οφείλει και το όνομα του. 

Το βιλαέτι δημιουργήθηκε το 1868 όταν αποσπάστηκαν το Σαντζάκι της Νις, το Σαντζάκι του Πρίζρεν, το Σαντζάκι Σκοπίων και το Σαντζάκι της Ντίμπρα δημιούργησαν το νέο βιλαέτι που υπήρξε μέχρι το 1877. Το βιλαέτι περιλάμβανε εδάφη της σημερινής Σερβίας, Βόρεια Μακεδονία, και του Κοσσυφοπεδίου.
Πωλίν Κάελ

Η Πωλίν Κάελ ("Pauline Kael", 19 Ιουνίου 1919 - 3 Σεπτεμβρίου 2001) ήταν Αμερικανίδα κριτικός κινηματογράφου που έγραψε για το περιοδικό "The New Yorker" από 1968 έως το 1991. Νωρίτερα στην καριέρα της, το έργο της εμφανίστηκε στα περιοδικά "City Lights", "McCall" και "The New Republic".

Η Κάελ ήταν γνωστή για τις "πνευματώδεις, δριμείες, ισχυρογνώμονες και έντονα εστιασμένες" κριτικές της, ενώ οι απόψεις της έρχονταν συχνά σε αντίθεση με εκείνες των συγχρόνων της. Συχνά θεωρείται ως η Αμερικανίδα κριτικός κινηματογράφου με τη μεγαλύτερη επιρροή στην εποχή της.

Άσκησε σημαντική επίδραση σε πολλούς σημαντικούς κριτικούς, συμπεριλαμβανομένου του Armond White, του οποίου οι κριτικές είναι εξίσου μη συμβατικές, και στον Ρότζερ Ίμπερτ, ο οποίος έχει δηλώσει ότι η Κάελ "είχε μια πιο θετική επίδραση στο κλίμα για τον κινηματογράφο στην Αμερική από οποιοδήποτε άλλο πρόσωπο κατά τη διάρκεια των τελευταίων τριών δεκαετιών." Ο Owen Gleiberman είπε ότι "ήταν κάτι περισσότερο από μια σπουδαία κριτικός. Εφηύρε ξανά τη φόρμα και καινοτόμησε σε μια ολόκληρη αισθητική συγγραφής. Ήταν σαν τον Elvis και τους Beatles της κινηματογραφικής κριτικής."
Βιλαέτι του Νόβι Παζάρ

Το Βιλαέτι του Νόβι Παζάρ ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νόβι Παζάρ όπου οφείλει και το όνομα του. 

Το βιλαέτι δημιουργήθηκε το 1871 όταν το Σαντζάκι της Νις αποσπάστηκε από το Βιλαέτι του Πρίζρεν μαζί με το Σαντζάκι του Νόβι Παζάρ που αποσπάστηκε από το Βιλαέτι του Κοσσυφοπεδίου σε ένα νέο οθωμανικό βιλαέτι το "Βιλαέτι του Νόβι Παζάρ" όπου διήρκεσε λιγότερο από ένα χρόνο και τα δύο Σατζάκια επέστρεψαν στην προηγούμενη κατάσταση.
Σαντζάκι της Νις

Το σαντζάκι της Νις ("τουρκικά: Niş Sancağı, σερβικά: Нишки санџак, βουλγαρικά: Нишки санджак, αλβανικά: Sanxhaku i Nishit") ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νις όπου οφείλει και το όνομα του. 

Η Νις καταλήφθηκε από τους Οθωμανούς το 1375 για να καταληφθεί το 1443 από τον Ιωάννη Ουνιάδη. Μετά το 1443 ήταν υπό τον έλεγχο του Τζούραντ Μπράνκοβιτς έως το 1448 που κατακτήθηκε πάλι από τους Οθωμανούς και παρέμεινε υπό τον έλεγχό τους για τα επόμενα 241 χρόνια. 

Ο Μιντχάντ Πασάς ήταν ένας από τους πιο αξιόλογους διοικητές του Σαντζακίου της Νις όπου με μεταρρυθμίσεις οργάνωσε το σαντζάκι, ήταν διοικητής του την περίοδο 1861 - 1864.

Το Σαντζάκι της Νις έγινε μέρος της βιλαετίου του Δούναβη όταν αυτό δημιουργήθηκε το 1864. Το 1868 στο Σαντζάκι της Νις μαζί με το Σαντζάκι του Πρίζρεν, το Σαντζάκι Σκοπίων και το Σαντζάκι της Ντίμπρα δημιούργησαν ένα νέο βιλαέτι το Βιλαέτι του Πρίζρεν που υπήρχε μέχρι το 1877. Το 1871 στο Σαντζάκι της Νις μαζί με το Σαντζάκι του Νόβι Παζάρ αποσπάστηκαν σε ένα νέο οθωμανικό βιλαέτι το Βιλαέτι του Νόβι Παζάρ όπου διήρκεσε λιγότερο από ένα χρόνο και τα δύο Σατζάκια επέστρεψαν στην προηγούμενη κατάσταση.

Το μεγαλύτερο μέρος του Σαντζακίου της Νις προσαρτήθηκε από το Πριγκιπάτο της Σερβίας μετά το Ρωσοτουρκικό πόλεμο του 1877-1878, ενώ το μικρότερο μέρος μαζί με το Σαντζάκι της Σόφιας προσαρτήθηκαν από το Πριγκιπάτο της Βουλγαρίας.
Εξέγερση του Βανάτου

Η Εξέγερση του Βανάτου ("σερβικά: Банатски устанак") ήταν μια εξέγερση που διοργάνωσαν και καθοδήγησαν ο Σέρβος Ορθόδοξος επίσκοπος Θεόδωρος του Βρσατς και ο Σάβα Τεμίσβαρατς εναντίον των Οθωμανών στο Βιλαέτι της Τεμεσβάρ. Ηταν μία από τις τρεις μεγαλύτερες εξεγέρσεις κατά των Οθωμανών στην ιστορία της Σερβίας πριν από την Πρώτη Σερβική εξέγερση, με κέντρο το Βρσατς. Η εξέγερση ξέσπασε το 1594, στο αρχικό στάδιο του Πολυετούς Αυστροτουρκικού Πολέμου (1593-1606), και έγινε από ντόπιους Σέρβους, περίπου 5.000, που κατάφεραν να καταλάβουν γρήγορα αρκετές πόλεις της περιοχής πριν συντριβούν από τον Οθωμανικό στρατό. Σε αντίποινα οι Οθωμανοί έκαψαν τα λείψανα του Αγίου Σάββα. Αν και βραχύβια ενέπνευσε τις μελλοντικές εξεγέρσεις.
Σαντζάκι της Μπάνια Λούκα

Το Σαντζάκι της Μπάνια Λούκα ήταν διοικητική διαίρεση της Οθωμανικής Αυτοκρατορίας, διοικητικό κέντρο ήταν η πόλη Μπάνια Λούκα στη σημερινή Βοσνία και Ερζεγοβίνη, από όπου πήρε και το όνομα του.

Το Σαντζάκι δημιουργήθηκε το 1527 μετά την οθωμανική κατάκτηση της περιοχής με την ονομασία "Σαντζάκι Μπέη Μπέγκα". Διοικητικά ανήκε στο Βιλαέτι της Βοσνίας όπου διοικητικό του κέντρο ήταν η Μπάνια Λούκα από το 1583 έως το 1686. Η περίοδος αυτή ενόηησε την ανάπτυξη του εμπορίου και στη Μπάνια Λούκα εγκαταστάθηκαν πολλοί εβραίοι έμποροι από το Σπλι της Δημοκρατία της Ραγούζας. Την ίδια περίοδο κτίστηκαν τζαμιά στην πόλη, αγορά και βιβλιοθήκη.

Μετά το Συνέδριο του Βερολίνου το 1878 το Σαντζάκι καταργήθηκε και η περιοχή έγινε τμήμα της Αυστροουγγαρίας.
Σαντζάκι της Βοσνίας

Το Σαντζάκι της Βοσνίας ήταν διοικητική διαίρεση της Οθωμανικής Αυτοκρατορίας στα εδάφη της σημερινής Βοσνίας και Ερζεγοβίνης. 

Δημιουργήθηκε το 1463 όταν ο Οθωμανικός στρατός κατέκτησε το Βασίλειο της Βοσνίας και στα εδάφη του δημιούργησε το Σαντζάκι με πρώτο διοικητή τον Μπέη Ισάμπεης Ισάκοβιτς . Κατά την περίοδο 1463 και 1580 ήταν μέρος του Βιλαετίου της Ρωμυλίας και το 1580 με την δημιουργία του Βιλαετίου ης Βοσνίας αποσπάστηκε εκεί. Έπαψε να υφίσταται το 1878.
Καταδύσεις

thumb|250px|Αθλήτριες σε συγχρονισμένη κατάδυση από πλατφόρμα 10 μέτρων.
Οι Καταδύσεις είναι το άθλημα του άλματος ή πτώσης στο νερό από μια πλατφόρμα ή από αναπηδητήριο (τραμπολίνο). Η κατάδυση είναι ένα διεθνώς αναγνωρισμένο άθλημα του υγρού στίβου, το οποίο υπάγεται στην FINA και είναι μέρος των Ολυμπιακών Αγώνων. Επιπλέον, οι αδόμητες και οι μη-ανταγωνιστικές καταδύσεις είναι δημοφιλές χόμπυ αναψυχής στο ευρύ κοινό.

Ως άθλημα, οι καταδύσεις είναι ένα από τα πιο δημοφιλή ολυμπιακά αθλήματα για τους θεατές. Οι αθλητές έχουν πολλά κοινά χαρακτηριστικά με τους γυμναστές και τους χορευτές, όπως δύναμη, ευελιξία και κιναισθητική κρίση. Κάποιοι επαγγελματίες καταδύτες ήταν αρχικά γυμναστές ή χορευτές, καθώς και τα δύο αθλήματα έχουν παρόμοια χαρακτηριστικά με τις καταδύσεις.
Red Bull

To Red Bull είναι ενεργειακό ποτό που πωλείται από την αυστριακή εταιρία Red Bull GmbH, που δημιουργήθηκε το 1987. Επίσης το Red Bull είναι το πιο δημοφιλές ενεργειακό ποτό στον κόσμο, καθώς πουλήθηκαν 6 δισεκατομμύρια κουτάκια το 2016.

Ο Αυστριακός επιχειρηματίας Ντίτριχ Μάτεσιτς εμπνεύστηκε από ένα υπάρχον ενεργειακό ποτό που ονομάζεται Krating Daeng, το οποίο εισήχθη για πρώτη φορά και πωλούνταν στην Ταϊλάνδη από τον Τσαλέο Γιουβίντια. Πήρε την ιδέα αυτή, τροποποίησε τα συστατικά για να ταιριάζoυν με τις προτιμήσεις των Δυτικών, και, σε συνεργασία με τον Τσαλέο, ίδρυσε την εταιρεία Red Bull GmbH το 1987 στην Τσακαπόνγκ της Ταϊλάνδης. Στα ταϊλανδικά "Daeng" σημαίνει κόκκινο και "Krating" είναι το μεγάλο βοοειδές που ονομάζεται «Γκάουρ». Το Red Bull πωλείται σε ένα ψηλό και λεπτό μπλε-ασημί αλουμινένιο κουτί, ενώ Krating Daeng διατίθεται σε ένα χρυσό μικρότερο δοχείο. Τα δύο προϊόντα είναι διαφορετικά και παράγονται ξεχωριστά.

Το σύνθημα της εταιρείας Red Bull είναι «το Red Bull δίνει φτερά», ενώ το προϊόν διατίθεται στο εμπόριο μέσω διαφημίσεων, εκδηλώσεων (Red Bull Cliff Diving World Series, Red Bull Air Race, Red Bull Crashed Ice), ιδιοκτησιών αθλητικών ομάδων (Λειψία, Ρεντ Μπουλ Σάλτσμπουργκ, Ρεντ Μπουλ Μπραζίλ, RedBull Ghana, Νιου Γιορκ Ρεντ Μπουλς, Red Bull Racing, Scuderia Alpha Tauri), διασημοτήτων και μουσικής, μέσω της δισκογραφικής Red Bull Records.

Τα νεργειακά ποτά έχουν συσχετιστεί με κινδύνους για την υγεία, όπως η συγκάλυψη των συνεπειών της μέθης, όταν καταναλώνεται με το αλκοόλ, ενώ η υπερβολική ή επαναλαμβανόμενη κατανάλωση μπορεί να οδηγήσει σε καρδιακές και ψυχιατρικές παθήσεις. Ωστόσο, η Ευρωπαϊκή Αρχή για την Ασφάλεια των Τροφίμων (ΕΑΑΤ) κατέληξε στο συμπέρασμα ότι μια επαρκής κατανάλωση Red Bull και άλλων δημοφιλών ενεργειακών ποτών είναι ασφαλής και ότι η ποσότητα της καφεΐνης που εμπεριέχονται σε κάθε κουτί Red Bull είναι απίθανο να αλληλεπιδράσει αρνητικά με άλλα τυπικά συστατικά των ενεργειακών ποτών ή με αλκοόλ. Τα ενεργειακά ποτά έχουν αποτελέσματα λόγω της καφεΐνης και της ζάχαρης που παρέχουν, αλλά δεν υπάρχει καμία διακριτή απόδειξη ότι η ευρεία ποικιλία άλλων συστατικών έχει οποιοδήποτε αποτέλεσμα.
Μπέλα Πάλφι

Ο Μπέλα Πάλφι (στα σέρβικα-κυριλλικά: Бeлa Пaлфи) ("Μπέκερεκ", Βοϊβοντίνα, 16 Φεβρουαρίου 1923 – "Ζρένιανιν", 9 Σεπτεμβρίου 1995) ήταν Σέρβος ουγγρικής καταγωγής, πρώην διεθνής ποδοσφαιριστής 
(αριστερός μέσος), μέλος της Εθνικής Ομάδας της ενιαίας Γιουγκοσλαβίας, η οποία πήρε μέρος στο Παγκόσμιο Κύπελλο Ποδοσφαίρου του 1950. Μετά τη λήξη της αγωνιστικής του καριέρας εργάσθηκε σαν προπονητής. 

Ως παίκτης ξεκίνησε από τη Βοϊβοντίνα (1938-1941), συνέχισε στη Νόβισαντ (1941-1945), ενώ στη συνέχεια κατέκτησε νταμπλ με την Παρτιζάν Βελιγραδίου (1947) και 2 πρωταθλήματα (1951, 1953) και 3 Κύπελλα (1948, 1949, 1950) με τον Ερυθρό Αστέρα.

Το καλοκαίρι του 1963 ήρθε στην Ελλάδα, όπου έμεινε επί σειρά ετών. Ο Πάλφι έχει εργαστεί στις παρακάτω ελληνικές ομάδες:
*1962/63 έως και 1965/66: Άρης Θεσσαλονίκης
*1969/70 έως και 1974/75: Καβάλα
*1975/76: Παναχαϊκή
*1977/78 & 1978/79 (έως την αρχή, περίπου, του β΄γύρου): Αιγάλεω
Βιλαέτι του Δούναβη

Το Βιλαέτι του Δούναβη ("Οθωμανικά : ولايت طونه, τουρκικά :Vilâyet-i Tuna") ήταν διοικητική διαίρεση της Οθωμανικής Αυτοκρατορίας τη χρονική περίοδο 1864-1878. Στα τέλη του 19ου αιώνα φέρεται να είχε έκταση 34.120 τετραγωνικά μίλια (88.400 τετραγωνικά χιλιόμετρα).

Το βιλαέτι δημιουργήθηκε από τις βόρειες περιοχές της Σιλίστριας κατά μήκος του Δούναβη ποταμού και με τμήματα του Σαντακίου της Νις, του Σαντζακίου της Βιντίν και του Σαντζακίου της Σιλιστρίας. Πρωτεύουσα ήταν η πόλη Ρούσε.

Πρώτος κυβερνήτης ήταν ο Μιχάτ Πασάς 1864-1868. Κατά τη διακυβέρνησή του καθορίστηκαν στο Δούναβη ατμοπλοϊκές γραμμές, ολοκληρώθηκε η σιδηροδρομική ένωση του Ρούσε με τη Βάρνα, δημιουργήθηκε γεωργικός πιστωτικός συνεταιρισμός που παρείχε στους γεωργούς χαμηλά δάνεια και δόθηκαν φορολογικά κίνητρα που ενθάρρυναν νέες βιομηχανικές επιχειρήσεις.

Εκδόθηκε η πρώτη επίσημη εφημερίδα του Βιλαετίου, η "Tuna / Dunav", γραμμένη στα οθωμανικά τουρκικά και τα βουλγαρικά, που είχε συντάκτες και από τα δύο έθνη. Ανάμεσα στους συντάκτες της ήταν οι Ισμαήλ Κεμάλ και Αχμέτ Μιντχάντ Εφέντι.

Το βιλαέτι είχε μία διοικητική Συνέλευση, που περιλάμβανε κρατικούς αξιωματούχους που διορίζονται από την Κωνσταντινούπολη, καθώς και έξι αντιπροσώπους (τρεις μουσουλμάνοι και τρεις μη-μουσουλμάνοι) που εκλέγονταν μεταξύ των κατοίκων της επαρχίας. Μη-μουσουλμάνοι συμμετείχαν επίσης στο επαρχιακό ποινικό και εμπορικό δικαστήριο, το οποίο βασίστηκε σε ένα κοσμικό κώδικα του δικαίου και της δικαιοσύνης. Ιδρύθηκαν μεικτά σχολεία, αλλά αυτή η μεταρρύθμιση καταργήθηκε αφού συναντήθηκε ισχυρή αντιπολίτευση από τον λαό.
Μάριο Χάας

Ο Μάριο Χάας (γεννημένος στις 16 Σεπτεμβρίου 1974) είναι πρώην Αυστριακός ποδοσφαιριστής, ο οποίος αγωνιζόταν ως επιθετικός. Είναι γνωστός για την καριέρα του στην Εθνική Αυστρίας και την Στουρμ Γκρατς.
Φιλίπ Παολί

Ο Φιλίπ Παολί (γεννήθηκε στις 3 Ιανουαρίου 1995 στην Βηρυτό) είναι Λιβανέζος ποδοσφαιριστής, ο οποίος αγωνίζεται ως επιθετικός για λογαριασμό της δεύτερης ομάδας της Ολιμπίκ Λυών.
Εξέγερση του Τζάκιτς

Η Εξέγερση του Τζάκιτς ("σερβικά: Јанчићева буна") ήταν μία εξέγερση των Σέρβων του Βιλαετίου της Βοσνίας κατά των Οθωμανών. Έγινε το 1809 με ηγέτη τον Γιοβάν Τζάκιτς και τον μητροπολίτη Βενέδικτο.

Μετά την Πρώτη Σερβική εξέγερση και την Μάχη του Μισάρ σέρβοι αντάρτες πέρασαν στην άλλη πλευρά του Ντρίνα στην περιοχή της Μασίσκας και ξεσήκωναν τους κατοίκους. Ο Τζάκιτς ζήτησε βοήθεια από την Αυστροουγγαρία και την Γαλλία χωρίς να καταφέρει κάτι.

Στις 23 Σεπτεμβρίου 1809 χωρικοί γύρω από το Γκραντίσκι πήραν τα όπλα κι εξεγέρθηκαν. Οι Τούρκοι ενισχύθηκαν με στρατό, συνέλαβαν και φυλάκισαν τον Τζάκιτς, τον σκότωσαν την νύχτα 25 προς 26 Σεπτεμβρίου. Οι αντάρτες αντέταξαν ισχυρή αντίσταση στους Οθωμανούς κι ιδιαίτερα στην πόλη Κοζάρα. Οι Τούρκοι μέχρι τα μέσα Οκτωβρίου είχαν καταστείλει την εξέγερση, ενώ έκαψαν και λεηλάτησαν πολλά χωριά.

Η εξέγερση είναι γνωστή και σαν εξέγερση Μαζίσκα από το ομώνμο χωριό.
Φρανκ Ντώσον Άνταμς

Ο Φρανκ Ντώσον Άνταμς ("Frank Dawson Adams", 17 Σεπτεμβρίου 1859 – 26 Δεκεμβρίου 1942) ήταν Καναδός γεωλόγος.
Κρούσοβο

Το Κρούσοβο (, Kruşova Τουρκικά, Crushuva στα βλάχικα, και Krushevë στα αλβανικά) είναι πόλη της Βόρειας Μακεδονίας με 5.330 κατοίκους (2002). Αποτελεί έδρα του ομώνυμου δήμου.
Dance of Death

Το Dance of Death είναι ο 13ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 2 Σεπτεμβρίου 2003 μέσω της δισκογραφικής εταιρείας "EMI" στην Ευρώπη και της "Columbia" στην Αμερική.
Τζον Ντετ

Ο Τζον Ντετ είναι Αμερικάνος ντράμερ της χέβι μέταλ μουσικής σκηνής, ο οποίος έχει συμμετάσχει μεταξύ άλλων στα συγκροτήματα των Testament, Evildead, Heathen και Slayer.
Ανάκτορο του Νέστορα

Το Ανάκτορο του Νέστορα ή Παλάτι του Νέστορα είναι κεντρικό μέγαρο της Ύστερης Ελλαδικής Εποχής, που περιβάλλεται από οχυρωματικό περίβολο. Ήταν διώροφο κτίριο που περιελάμβανε αποθηκευτικούς χώρους, εργαστήρια, λουτρά, φωταγωγούς, χώρους υποδοχής και κεντρικό σύστημα αποχέτευσης και βρίσκεται στον επιμήκη λόφο του Επάνω Εγκλιανού. Πρόκειται για το πιο καλά διατηρημένο μυκηναϊκό παλάτι που έχει ως τώρα ανακαλυφθεί. Κατά τη διάρκεια της ανασκαφής του, το 1939, ταυτοποιήθηκαν επίσης περίπου 1.000 πινακίδες της γραμμικής Β. Επίσης ανακαλύφθηκαν πολλά καλλιτεχνικά αντικείμενα που χρονολογούνται από το 1300 π.Χ.. Το ανακτορικό συγκρότημα που χρησιμοποίησε ο βασιλιάς Νέστωρ, καταστράφηκε από πυρκαγιά γύρω στο 1200 π.Χ.. Στις 10 Δεκεμβρίου του 2012, ο αρχαιολογικός χώρος έκλεισε για ανακαίνιση και έργα ανάδειξης και προστασίας. Η οροφή πάνω από τον αρχαιολογικό χώρο, της δεκαετίας του 1960, αντικαταστάθηκε με πιο σύγχρονη κατασκευή. Ο αρχαιολογικός χώρος του Ανακτόρου επαναλειτουργεί ανανεωμένος απ'τον Ιούνιο του 2016.
Ιγνάτιος Ουγγροβλαχίας

Ο Ιγνάτιος Ουγγροβλαχίας (Μυτιλήνη, 1765–1828) ήταν κληρικός. Διετέλεσε μητροπολίτης Άρτας από το 1794 μέχρι το 1805, όπου είχε σχέσεις με τον Αλή πασά και συμμετείχε στις πολιτικοστρατιωτικές εξελίξεις της περιοχής, ανάμεσα στα άλλα μεσολάβησε για συνθήκη μεταξύ των Επτανησίων και του Αλή πασά. Την περίοδο 1806–1809 βρίσκονταν στα Επτάνησα, παρών και εκεί στις εξελίξεις. Το 1807 έλαβε μέρος στην άμυνα της Λευκάδας, επικεφαλής σώματος 400 Ηπειρωτοσουλιωτών. Στα τέλη του 1807 πήγε στη Νεάπολη και τον Απρίλιο του 1809 στην Πετρούπολη της Ρωσίας. Διορίστηκε από τη Σύνοδο της Εκκλησίας της Ρωσίας, με την τσαρική συγκατάθεση, μητροπολίτης Βουκουρεστίου και πρόεδρος του τοπικού Διβανίου. Το 1812, με την επιστροφή των παραδουνάβιων ηγεμονιών στους Τούρκους, έφυγε από την έδρα του και εγκαταστάθηκε στη Βιέννη. Από εκεί, το 1815, μετακινήθηκε στην Πίζα. Υποστήριξε την ελληνική επανάσταση, χωρίς όμως να μεταβεί στην Ελλάδα. Πέθανε στις 31 Αυγούστου/12 Σεπτεμβρίου 1828
Thirteen

Το Thirteen είναι το 13ο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Νοέμβριο του 2011 μέσω της "Roadrunner Records".
Βοεβοδάτο Σερβίας

thumb|right|250px|Χάρτης της περιοχής

Το Βοεβοδάτο Σερβίας ή και Σερβική Βοϊβοντίνα ("σερβικά: Српска Војводина") ήταν μια βραχύβια αυτοανακηρυχθείσα Σερβική αυτόνομη επαρχία εντός της Αυστριακής Αυτοκρατορίας κατά τις Επαναστάσεις του 1848, που επέζησε έτσι μέχρι το 1849, οπότε μετατράπηκε στη νέα (επίσημη) Αυστριακή επαρχία με την ονομασία : Βοεβοδάτο Σερβίας και Βανάτο Τέμεσβαρ.
Μαξίμ Μπακά

Ο Μαξίμ Μπακά (γεννημένος στις 2 Ιουνίου 1983 στην Κορμπέιγ-Εσσόν, Εσσόν) είναι Γάλλος ποδοσφαιριστής, ο οποίος αγωνίζεται ως αμυντικός για λογαριασμό της ΦΚ Λοριάν.
Ουεσλέι Λωτοά

Ο Ουεσλέι Λωτοά, γεννημένος στις 25 Αυγούστου 1987 στο Επερναί, είναι Γάλλος ποδοσφαιριστής με καταγωγή από την Ουαλίς και Φουτουνά. Αγωνίζεται στην θέση του αμυντικού για λογαριασμό της ΦΚ Λοριάν.
Ισμαέλ Τραορέ

Ο Ισμαέλ Τραορέ είναι Γαλλο-Ιβοριανός ποδοσφαιριστής γεννημένος στις 18 Αυγούστου 1986 στο Παρίσι. Αγωνίζεται στη θέση του κεντρικού αμυντικού για λογαριασμό της Σταντ Μπρεστουά.
Ίσα Τσελεμπή

Ο Ίσα Τσελεμπή (τουρκικά: İsa Çelebi) (1380-1406) ήταν γιος του σουλτάνου Βαγιαζίτ Α΄ και αδελφός του Μουσά Τσελεμπή και του Μεχμέτ Α΄. Ο Ίσα τσελεμπή ήταν ο πρώτος συνκυβερνήτης της Προύσσας και της Οθωμανικής Αυτοκρατορίας. Ο τίτλος "Τσελεμπί" σημαίνει διοικητής.
ΦΚ Μπόρετς

Η ΦΚ Μπόρετς () είναι μια ποδοσφαιρική ομάδα από την πόλη Βελεσά της Βόρειας Μακεδονίας. Αγωνίζεται στη δεύτερη κατηγορία της χώρας.
Καρλ Μπλέγκεν

Ο Καρλ Μπλέγκεν (αγγλικά: "Carl William Blegen", 27 Ιανουαρίου 1887 – 24 Αυγούστου 1971), επίσης αναφερόμενος εντός της ελληνόγλωσσης βιβλιογραφίας ως Κάρολος Μπλέγκεν, ήταν Αμερικανός αρχαιολόγος, ο οποίος εργάστηκε στις ανασκαφές της αρχαίας Πύλου, κοντά στη σημερινή Πύλο και της Τροίας. Καθοδήγησε την αρχαιολογική αποστολή του Πανεπιστημίου του Σινσινάτι (Σινσινάτι), στις ανασκαφές στο λόφο του Χισαρλίκ, την περιοχή της αρχαίας Τροίας, από το 1932 ως το 1938 και έφερε στο φως το Ανάκτορο του Νέστορα στο λόφο του Εγκλιανού, το 1939 και από το 1952 ως το 1966.
Lonesome Crow

Το Lonesome Crow είναι το πρώτο άλμπουμ του γερμανικού hard rock συγκροτήματος Scorpions. Κυκλοφόρησε το 1972 από την Brain Records. Ήταν το μόνο άλμπουμ με τον Μάικλ Σένκερ συμμετέχει σε όλα τα κομμάτια.
Το εξώφυλλο της γερμανικής επανακυκλοφορίας σχεδιάστηκε από τον Ρόντνι Μάθιους.
ΦΚ Τέτεκς

Η ΦΚ Τέτεκς () είναι μια ποδοσφαιρική ομάδα από την πόλη Τέτοβο της Βόρειας Μακεδονίας. Αγωνίζεται στη δεύτερη κατηγορία της χώρας.
ΦΚ Πέλιστερ

Η ΦΚ Πέλιστερ () είναι μια ποδοσφαιρική ομάδα από την πόλη Μπίτολα (Μοναστήρι) της Βόρειας Μακεδονίας. Αγωνίζεται στο Πρωτάθλημα ποδοσφαίρου της Βόρειας Μακεδονίας. Έδρα της είναι το στάδιο Τούμπα Καφέ (Стадион Тумбе Кафе) στο Μοναστήρι.
Αποστολικό Παλάτι

Το Αποστολικό Παλάτι (ιτ.: "Palazzo Apostolico"), είναι η επίσημη κατοικία του Πάπα, και βρίσκεται στο Βατικανό.
Είναι επίσης γνωστό ως "Παπικό Παλάτι" ή το "Παλάτι του Βατικανό". Το Βατικανό ονομάζει και αναφέρεται στο κτήριο ως το "Παλάτι του Σίξτου E΄" » προς τιμήν του Σίξτου E΄ 

Το κτίριο αποτελείται από τα Παπικά Διαμερίσματα, από διάφορα κυβερνητικά γραφεία της Καθολικής Εκκλησίας και της Αγίας Έδρας, από ιδιαίτερα και δημόσια παρεκκλήσια όπως η Καπέλα Παολίνα και η Καπέλα Σιστίνα, από τα Μουσεία του Βατικανού που περιλαμβάνουν τις Αίθουσες του Ραφαήλ και τα Διαμερίσματα του Βοργία και από τη Βιβλιοθήκη του Βατικανού. Η Καπέλα Παολίνα δεν είναι ανοικτή στο κοινό, όπως και η Βασιλική Αίθουσα και η Βασιλική Κλίμακα.
Εθνική Βόρειας Μακεδονίας U21 (ποδόσφαιρο ανδρών)

H Εθνική Βόρειας Μακεδονίας U21 (ποδόσφαιρο ανδρών) είναι η εθνική ομάδα ποδοσφαίρου της Βόρειας Μακεδονίας για ποδοσφαιριστές κάτω των 21 ετών. Ελέγχεται από την Ποδοσφαιρική Ομοσπονδία Βόρειας Μακεδονίας.
Δουκάτο της Στυρίας

Το Δουκάτο της Στυρίας ("γερμανικά: Herzogtum Steiermark, σλοβενικά: Vojvodina Štajerska, ουγγρικά: Stájer Hercegség") ήταν ένα δουκάτο που γεωγραφικά καταλάμβανε εδάφη της σύγχρονης νότιας Αυστρίας και της βόρειας Σλοβενίας. Ήταν τμήμα αρχικά της Αγίας Ρωμαϊκής Αυτοκρατορίας μέχρι τη διάλυσή της το 1806 και έπειτα συστατικό κράτος της Αυστροουγγαρίας μέχρι τη διάλυσή της το 1918.
ΦΚ Μπρεγκάλνιτσα Στιπ

thumb|250px|Η ομάδα την περίοδο 2010-2011Η ΦΚ Μπρεγκάλνιτσα Στιπ () είναι μια ποδοσφαιρική ομάδα από την πόλη Στιπ της Βόρειας Μακεδονίας. Αγωνίζεται στο Πρωτάθλημα ποδοσφαίρου Βόρειας Μακεδονίας. Η ομάδα ιδρύθηκε το 1921. Η ΦΚ Μπρεγκάλνιτσα Στιπ ήταν πάντα μια από τις καλύτερες ομάδες ομάδες της χώρας. Για τους φιλάθλους της δεν είναι απλά μια ποδοσφαιρική ομάδα. Η ομάδα συμβολίζει την πόλη του Στιπ.

Το παρατσούκλι της ομάδας είναι Οι Μπλε επειδή χρώμα της ομάδας είναι το μπλε. Έδρα της ομάδας είναι το Γκράντσκι Στάντιον Στιπ με χωρητικότητα 4.000 θέσεων. Η περίοδος 1964-1984 στην τότε Σοσιαλιστική Ομοσπονδιακή Δημοκρατία της Γιουγκοσλαβίας θεωρείται η πιο πετυχημένη περίοδος στην ιστορία της ομάδας, αφού κατέκτησε 4 Περιφερειακά Πρωταθλήματα της Βόρειας Μακεδονίας, μία φορά το Περιφερειακό Κύπελλο Βόρειας Μακεδονίας και μία φορά αγωνίστηκε στη 2η Κατηγορία Γιουγκοσλαβίας.
Εθνική Βόρειας Μακεδονίας U19 (ποδόσφαιρο ανδρών)

H Εθνική Βόρειας Μακεδονίας U19 (ποδόσφαιρο ανδρών) είναι η εθνική ομάδα ποδοσφαίρου της Βόρειας Μακεδονίας για ποδοσφαιριστές κάτω των 19 ετών. Ελέγχεται από την Ποδοσφαιρική Ομοσπονδία Βόρειας Μακεδονίας. Προπονητής της ομάδας είναι ο Mensur Jakupi.
Εθνική Βόρειας Μακεδονίας U17 (ποδόσφαιρο ανδρών)

H Εθνική Βόρειας Μακεδονίας U17 (ποδόσφαιρο ανδρών) είναι η εθνική ομάδα ποδοσφαίρου της Βόρειας Μακεδονίας για ποδοσφαιριστές κάτω των 17 ετών. Ελέγχεται από την Ποδοσφαιρική Ομοσπονδία Βόρειας Μακεδονίας. Προπονητής της ομάδας είναι ο Goran Petreski.
Ευγενία Αρβανίτη-Πρεβεζάνου

Η Ευγενία Αρβανίτη-Πρεβεζάνου του Ανδρέα και της Αδαμαντίας είναι Ελληνίδα πολιτικός, βουλευτήςΑττικής την ΙΔ΄ Κοινοβουλευτική Περίοδο με το κόμμα των Ανεξάρτητων Ελλήνων. 
Είναι επικοινωνιολόγος, ερευνήτρια και συγγραφέας.
Μαργραβάτο της Ιστρίας

thumb|right|200px|Ο θυρεός του Μαργραβάτου
Το Μαργραβάτο της Ιστρίας ("γερμανικά: Markgrafschaft Istrien") ήταν ένα από τα συστατικά κρατίδια της Αυστριακής Αυτοκρατορίας. Καταλάμβανε την σημερινή περιοχή της Ιστρίας που είναι μοιρασμένη ανάμεσα στην Σλοβενία και την Κροατία. Είχε έκταση 4.956 τετραγωνικά χιλιόμετρα μαζί με κάποια νησάκια.

Δημιουργήθηκε το 789 σαν Μαργραβάτο του Φρίουλι, το 1040 πήρε την ονομασία Μαργραβάτο της Ιστρίας και έγινε κρατίδιο μέλος της Αγίας Ρωμαϊκής Αυτοκρατορίας, έπειτα πέρασε στην κατοχή της Δημοκρατίας της Βενετίας ενώ το 1797 έγινε τμήμα της Αυστριακής Αυτοκρατορίας. Καταλήφθηκε προσωρινά από τον Ναπολέοντα το 1803 έως το 1809 που επέστρεψε στους Αψβούργους. Καταργήθηκε οριστικά το 1849 που ενώθηκε σε μία επαρχία με την Κομητεία της Γκορίτσια και της Γκραντίσκα.
Μηνάς Μηνωίδης

Ο Μηνάς Μηνωίδης (1 Δεκεμβρίου 1788, Έδεσσα – 30 Δεκεμβρίου 1859 Παρίσι, Γαλλία), ήταν Έλληνας φιλόλογος και σχολάρχης με βαθιά γνώση του ελληνικού πολιτισμού. Ο Μηνάς Μηνωίδης ήταν ένας από τους εκπροσώπους του νεοελληνικού διαφωτισμού.
Μουσταφά Ρεσίτ Πασάς

Ο Μουσταφά Ρεσίτ Πασάς (Mustafa Reşit Paşa) ήταν Τούρκος πολιτικός και διπλωμάτης, και ο αρχιτέκτονας των Οθωμανικών Μεταρρυθμίσεων, γνωστών ως Τανζιμάτ.

Γεννήθηκε στην Κωνσταντινούπολη το 1779 και ασχολήθηκε με την πολιτική σε νεαρή ηλικία, με αποτέλεσμα να αναρριχηθεί γρήγορα τα δημόσια αξιώματα και να γίνει Πρέσβης της Υψηλής Πύλης στο Παρίσι (1834), Λονδίνο (1836), Υπουργός Εξωτερικών (1837), και πάλι Πρέσβης στο Λονδίνο (1838) και το Παρίσι (1841). Το 1843 διορίστηκε Βαλής της Ανδριανούπολης (Κυβερνήτης), αν και επέστρεψε ως Πρέσβης στο Παρίσι την ίδια χρονιά. Μεταξύ των ετών 1845 και 1857 διορίστηκε έξι φορές Μεγάλος Βεζίρης. 

Υπήρξε μια από τις σημαντικότερες πολιτικές προσωπικότητες του καιρού του, και γεννημένος επαναστάτης που πίστευε στην αναδιοργάνωση και τον εκσυγχρονισμό της Οθωμανικης Αυκρατορίας. 

Πέθανε στην Κωνσταντινούπολη στις 7 Ιανουαρίου του 1858.

Υπήρξε φίλος και προστάτης του Εθνικού Ευεργέτη Σαράντη Αρχιγένη.

Κατηγορία:Οθωμανοί πολιτικοί
Βασίλειο της Λομβαρδοβενετίας

thumb|right|250px|Το βασίλειο της Λομβαρδίας και της Βενετίας
Το Βασίλειο της Λομβαρδοβενετίας (γερμανικά : Königreich Lombardo-Venetien) ήταν μία από τις συστατικές χώρες της Αυστριακής Αυτοκρατορίας από το 1815 έως το 1866. Το βασίλειο κυβερνήθηκε από αντιβασιλιά που διορίζονται από την αυτοκρατορική διοίκηση και έδρευε στο Μιλάνο ή την Βενετία.
Μαργραβιάτο της Μοραβίας

thumb|right|250px|Η Μοραβία το 1897
Το Μαργραβιάτο της Μοραβίας ("τσεχικά : Markrabství Moravské, γερμανικά : Markgrafschaft Mähren") , ήταν ένα κρατίδιο που υπήρξε σε διάφορες μορφές από το 1182 έως το 1918. Επίσημα διοικείται από έναν μαρκήσιο σε συνεργασία με την τοπική δίαιτα (κοινοβούλιο). Ήταν ποικιλοτρόπως ένα ντε φάκτο ανεξάρτητο κράτος, περιελάμβανε την περιοχή που ονομάζεται Μοραβία και ανήκει σήμερα στην σύγχρονη Τσεχική Δημοκρατία.
Σπούτνικ 4

Το Σπούτνικ 4, γνωστό και σαν "Korabl-Sputnik 1", είναι το πρώτο διαστημόπλοιο Βοστόκ που εκτοξεύθηκε. Ήταν μη επανδρωμένο και κύριος σκοπός της αποστολής ήταν ο έλεγχος των διάφορων συστημάτων και παραμέτρων προκειμένου μία επανδρωμένη διαστημική αποστολή να καταστεί εφικτή. Με ένα άλλο διαστημόπλοιο ίδιου τύπου, το Βοστόκ 1, ταξίδεψε στο διάστημα ένα χρόνο αργότερα ο πρώτος στην ιστορία κοσμοναύτης Γιούρι Γκαγκάριν.
Ούνικς Καζάν

Η Ούνικς Καζάν (ρωσικά: Баскетбольный клуб УНИКС Казань) είναι ομάδα καλαθοσφαίρισης της Ρωσίας. Ιδρύθηκε το 1991 έχοντας σπουδαία πορεία στο σύγχρονο Ρωσικό και Ευρωπαϊκό μπάσκετ.
Μεγάλο Δουκάτο της Τρανσυλβανίας

Το Μεγάλο Δουκάτο της Τρανσυλβανίας (, , ), ενώ, μετά το 1765, γνωστό ως Μεγάλο Πριγκιπάτο της Τρανσυλβανίας (, , ) αποτελούσε μία από τις συνιστώσες της Μοναρχίας των Αψβούργων (Αυστριακή Αυτοκρατορία μετά το 1804). Πρωτεύουσές του ήταν διαδοχικά το Ναγκισεμπέν/Χέρμανσταντ/Σιμπίου και το Κόλοσβαρ/Κλάουζενμπουργκ/Κλουζ.

Διαδέχτηκε το Πριγκιπάτο της Τρανσυλβανίας (του οποίου η πρωτεύουσα ήταν το Γκιουλαφέχερβαρ/Κάρλσμπουργκ/Άλμπα Ιούλια), διαθέτοντας, ωστόσο, λιγότερη αυτονομία: δεν υφίστατο, πλέον, βοϊβόδας/πρίγκιπας/μέγας δούκας ο οποίος εκλεγόταν από την τρανσυλβανική δίαιτα παλαιότερα, αλλά κυβερνήτες οι οποίοι ορίζονταν από τους Αψβούργους, αυτοκράτορες της Αυστρίας (ο τελευταίος εξ'αυτών, ο Λουί Φολιό ντε Κρενεβίλ, ήταν γιος Γάλλου πολιτικού μετανάστη). Η δίαιτα μετατράπηκε σε απλό σώμα καταγραφής των αυτοκρατορικών αποφάσεων.

Το 1867, στη διάρκεια της βασιλείας του Φραγκίσκου Ιωσήφ των Αψβούργων, το Μεγάλο Πριγκιπάτο της Τρανσυλβανίας καταργήθηκε, καθώς και το σύνολο των διοικητικών του οργάνων, ενώ τα εδάφη του προσαρτήθηκαν από την Ουγγαρία εντός της αυτοκρατορίας της Αυστροουγγαρίας.
Αρχιδουκάτο της Αυστρίας

thumb|right|300px|Το Αρχιδουκάτο το 1477
Το Αρχιδουκάτο της Αυστρίας (γερμανικά: "Erzherzogtum Österreich") ήταν ένα κρατίδιο που δημιουργήθηκε το 1453 μετά την αναβάθμιση σε Αρχιδουκάτο του Δουκάτου της Αυστρίας. Πρωτεύουσα του ήταν η Βιέννη και περιελάμβανε τα εδάφη των σημερινών ομόσπονδων κρατιδίων της Αυστρίας Άνω Αυστρία και Κάτω Αυστρία.

Αποτέλεσε τμήμα της Αγίας Ρωμαϊκής Αυτοκρατορίας έως το 1806 και έπειτα του στέμματος των Αψβούργων και της Αυστριακής Αυτοκρατορίας έως το 1849. Τυπικά διαλύθηκε το 1918 με την κατάρρευση της Αυστροουγγαρίας και τη δημιουργία των επιμέρους ομόσπονδων κρατιδίων της Κάτω και της Άνω Αυστρίας στη νέα Δημοκρατία της Αυστρίας.

Διατηρούσε κοινοβούλιο με 116 βουλευτές από το οποίο εκλεγόταν η εθνική επιτροπή με 7 μέλη και ο πρόεδρος του κοινοβουλίου διορίζονταν από τον αυτοκράτορα που διατηρούσε τον τίτλο του αρχιδούκα.
Toyota Cavalier

Το Toyota Cavalier ήταν ένα μικρομεσαίο αυτοκίνητο της ιαπωνικής αυτοκινητοβιομηχανίας Toyota. Λόγω της συνεργασίας της Toyota με την General Motors, το Cavalier ήταν μια παράλληλη έκδοση του αμερικανικού Chevrolet Cavalier και κατασκευαζόταν στις ΗΠΑ. Διατέθηκε στην ιαπωνική αγορά από το 1996 έως το 2000. Η παραγωγή του έληξε τον Μάρτιο του 2000 και η εισαγωγή του διακόπηκε οριστικά τον Ιούλιο. Αντικαταστάθηκε τον Δεκέμβριο του 2001 από το Toyota Allion.
Sting in the Tail

Το "Sting in the Tail" είναι άλμπουμ των Scorpions. Κυκλοφόρησε στις 19 Μαρτίου 2010 στην Ευρώπη (14 Μαρτίου στην Ελλάδα) και 23 Μαρτίου στη Νότια Αμερική.